जब तक 1 कप (240 ग्राम) सब्जियां नहीं मिल जाती, तब तक सब्जियों को बारीक काटे। वैसे तो आप कोई भी सख्त, पत्तों वाली तथा हरी सब्जियां इस्तेमाल कर सकते हैं, परंतु पारंपरिक तरीके से बनाये गए पॉटस्टिकर का असली स्वाद तो बस बंदगोभी या पत्तागोभी से ही मिलता है। इन्हें कभी-कभी “चाइनीज़ कैबेज” नाम से भी बेचा जाता है। अगर आप शाकाहारी पॉटस्टिकर बना रहे हैं, तो 1 कप के बजाय 2 कप (480 ग्राम) सब्जियां काट लें। बंदगोभी में 1 छोटा चम्मच (5 ग्राम) नमक मिला लें। फिर 5 मिनट के लिए उसे अलग से रख दें, ताकि नमक का पानी छूट जाएं, बाद में छलनी या कोलंडर की मदद से बंदगोभी में से पानी निकाल लें। अपने पॉटस्टिकर में मसालों का स्वाद भरने के लिए, ताज़े अदरक और लहसुन को छिल लें, फिर दोनों का एकदम बारीक काट लें, ताकि आपको हर एक से 1 छोटा चम्मच (5 ग्राम) मिल जाएं। उसके बाद एक या दो हरे प्याज (स्कैलियन) के डंठल को बारीक काट लें। एक बड़े कटोरे में पीसा हुआ या कीमा किया मीट लें और उसके साथ सारी कटी सब्जियों को मिलायें। एशिया के विभिन्न क्षेत्रों में भरावन के लिए बोनलेस चिकन का कीमा, मटन, या झिंगा का अथवा इन सबका मिश्रण इस्तेमाल करते हैं। हानिकारक बैक्टीरिया के खतरे से बचने के लिए, कच्चे मांस का उपयोग करने के बाद, अपने हाथ साबुन लगाकर, थोड़े गर्म पानी से धो लें। और बर्तन या सतह जो आपने कच्चे मांस को रखने के लिए उपयोग में लाया था, उन्हें भी इस्तेमाल के बाद, गरम और साबुन वाले पानी से साफ़ करें। 2 छोटे चम्मच (10 मिली) सोया सॉस, 2 छोटे चम्मच (10 मिली) तिल का तेल या चाइनीज़ कुकिंग वाइन, और 1/2 छोटा चम्मच (2.5 ग्राम) काली मिर्च को सब्जियों में मिलायें। आप इस व्यंजन विधि में अपने इच्छानुसार बदलाव कर सकते हैं, और आप इन मसालों के बदले दूसरे अपने मनपसंद मसाले डालने का भी विचार कर सकते हैं। दूसरी सामग्री जो आप विकल्प के तौर पर इस्तेमाल कर सकते हैं, उनमें 1/4 कप चिकन स्टॉक या चिकन ब्रॉथ, एक चुटकी लाल मिर्च पाउडर, या एक चुटकी चाइनीज़ फाईव स्पाइस पाउडर (पाँच मसाले जैसे दालचीनी, लवंग, सोंप, चक्र फूल, त्रिफल को हल्का सा भूनकर, पाउडर करके बनाया गया मसाला पाउडर) शामिल है। अगर पॉटस्टिकर बनाने से पहले, आप कुछ मसाले भरावन में मिलाना चाहते है, तो एक चम्मच पूरा भरावन लें और इसे थोड़े तेल में भून लें जबतक वह भूरा न हो जाएं। फिर इस भरावन को चखकर देखें, और आवश्यक लगे तो और थोड़ा मसाला भरावन में डालकर मिलायें।
Finely chop the cabbage. Remove excess moisture from the cabbage. Peel and chop other herbs and vegetables. Mix the vegetables and ground meat together. Add seasonings.